Grupeto (ansambel)

Grupeto oli 2006.–2016. aastatel Tartus tegutsenud vanamuusikaansambel.

Ansambel loodi 2006. aastal ansambliliikmete sõnul "huvist ja kirest barokkmuusika vastu" ja tegutses pikka aega ilma nimeta, Grupeto nime all hakati üles astuma alles 2008. aastal. Ansamblis – koosseis sõltus esitatavast muusikakavast – mängisid Helena Uleksin, Stella Sõmer, Andreas Kalkun ja Jaanus Roosileht, erinevates programmides on koosseisu kuulunud ka Tiia Teesaar, Ingunn Stokstad, Helena Valpeteris, Toivo Sõmer ja Janno Mäe.

Grupeto esitas peamiselt barokkmuusikat, tegutsemisaja jooksul astus ta mitmel pool Eestis üles erinevate kavadega itaalia barokkmuusikast, prantsuse barokkmuusikast, ostinato-bassile loodud muusikast, temaatiliste kavadega barokkaariatest ja Johann Sebastian Bachi loomingust, aga ka 16. sajandi alguse muusikast. Et edastada ajastu vaimseid väärtusi laiema pildina, täiendas ansambel sageli kontserti vahelugemistega, pakkudes publikule võimalust mõtiskluseks vaikuses.https://www.kambja.info/2013/12/04/teine-advent-barokkmuusikaga/http://www.kultuur.info/syndmus/barokkmuusika-kontsert-taevane-ja-maine-armastus/

Ansambel mängis ka saateks vanatantsuansambli Saltatriculi kavades ja õpitubades Sagadi mõisashttps://virumaateataja.postimees.ee/2303983/sagadi-suvi-sisaldab-loenguid-opetusi-ja-muusikat ning Tartu Linnamuuseumishttp://www.tartu.eu/regioo/Regi2010/Grupeto.html.

 Viited 

 Välislingid 
 P. Karu. Kirikus kõlas erakordselt kõrge meeshääl. - Lõuna-Eesti Postimees, 18. juuni 2015
 Grupeto kava Gustav Swahni koraaliraamatu viisidest ja vaimulikest rahvalauludest barokkvõtmes Regiööl (kava ja ansambli tutvustus Regiöö veebilehel)
 Grupeto ja Saltatriculi kontserdi "Džässistandardid vanamuusikas" kavaleht

Kategooria:Eesti vanamuusikaansamblid
Kategooria:Tartu